Atzinumi 25-TA-2969
Izdrukāts 27.03.2026. 12.31
Atzinumi 25-TA-2969
Izdrukāts 27.03.2026. 12.31
25-TA-2969: Likumprojekts (Grozījumi)
Grozījumi Ēku energoefektivitātes likumā
TA saskaņojamie dokumenti
Likumprojekts (grozījumi) 2.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Latvijas Lielo pilsētu asociācija
Atzinums iesniegts
27.03.2026.
Atzinuma sniegšanas termiņš
27.03.2026.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts (grozījumi)
2. pants. "(2) Šā likuma prasības nepiemēro ēkām:
1) kuras kalpo valsts aizsardzības mērķiem, izņemot bruņotajiem spēkiem un citam valsts aizsardzības iestāžu personālam paredzētas atsevišķas dzīvojamās telpas vai biroja ēkas;
2) kas kalpo par kulta vietām un ko izmanto reliģiskām darbībām;
3) ko izmanto vai paredzēts izmantot vai nu mazāk par četriem mēnešiem gadā, vai arī, alternatīvi, izmantot uz ierobežotu laiku katru gadu un ar paredzamo enerģijas patēriņu, kas ir mazāks nekā 25 % no enerģijas patēriņa, kurš rastos, ja ēka tiktu izmantota visu gadu;
4) kuras ir brīvi stāvošas un kuru kopējā iekštelpu platība ir mazāka par 50 kvadrātmetriem;
5) pagaidu celtnes, ko izmanto ne ilgāk kā divus gadus, rūpnieciski objekti, darbnīcas, nedzīvojamas lauksaimniecības ēkas ar zemu enerģijas pieprasījumu un nedzīvojamas lauksaimniecības ēkas, ko izmanto kādā nozarē, kuru aptver nacionāls nozaru nolīgums par energoefektivitāti;
6) kuras ir Latvijas Republikas diplomātiskās un konsulārās pārstāvniecības ēkas ārvalstīs. Šādu ēku projektēšanu, būvniecību un ekspluatācijas uzraudzību organizē valsts akciju sabiedrība "Valsts nekustamie īpašumi", kas koordinē energoefektivitātes principu ievērošanu ēkās, kā arī energoefektivitātes pasākumu veikšanu atbilstoši konkrētās vietas klimatiskajiem apstākļiem un uzņemošās valsts normatīvo aktu prasībām, ja to piemērošana nepieciešama.";
	Iebildums
Vispārīgajos būvnoteikumos ir noteiktas šādas platības:
2.1. pirmās grupas ēkas:
2.1.1. vienstāva ēkas ar apbūves laukumu līdz 60 m2, tai skaitā mazēkas;
2.1.2. transformatoru apakšstaciju ēkas ar spriegumu līdz 20 kV un apbūves laukumu līdz 60 m2;

Aicinām izmantot vienādas platības, lai nebūtu pretrunas normatīvos, jo citādi transformatoru apakšstacijām būs jāizdod energosertifikāti.

Priekšlikums 3. panta otrās daļas 4. punktu izteikt šādā redakcijā:

 
Piedāvātā redakcija
4) kuras ir brīvi stāvošas un kuru apbūves laukums ir līdz 60 m2;
	Marta Hanka (LLPA)

	2.
	Likumprojekts (grozījumi)
3. pants. "3.1 pants. Publisko personu iestāžu ēku atjaunošana
(1) Publisko personu iestāžu īpašumā esošās ēkas atjauno vismaz līdz gandrīz nulles enerģijas ēkas līmenim.
(2) Publisko personu iestādes nodrošina, ka katru gadu tiek atjaunoti vismaz 3 procenti no kopējās to īpašumā esošo atjaunojamo ēku platības. Atjaunojamo ēku kopējo platību nosaka pēc publisko personu iestāžu īpašumā esošo ēku kopējās izmantojamās grīdas platības 2024. gada 1. janvārī, ņemot vērā ēkas, kuru kopējā izmantojamā grīdas platība pārsniedz 250 m² un kuras minētajā datumā nav gandrīz nulles enerģijas ēkas. Ja attiecīgajā gadā renovētās grīdas platības apmērs pārsniedz 3 procentus, pārsnieguma daļu var ieskaitīt nākošo divu gadu renovācijas apjomā.
(3) Publisko personu iestādes ikgadējā renovācijas apjomā var ieskaitīt jaunas ēkas, kas ir to īpašumā un aizstāj konkrētas publisko personu iestāžu ēkas, kuras ir nojauktas vai atsavinātas divu iepriekšējo gadu laikā.
(4) Ministru kabinets nosaka kārtību, kādā publiskām personu iestādēm piemēro 3.panta trešajā daļā minētos izņēmumus";
	Iebildums
Nav tehniski ekonomiska pamatojuma atjaunot visas publiskās ēkas līdz gandrīz nulles enerģijas ēkas līmenim.
Jāņem vērā, ka ir pašvaldības, kurās gandrīz visas publiskās ēkas ir atjaunotas izmantojot ES līdzfinansējumu ņemot vērā tajā brīdī spēkā esošās energoefektivitātes prasības.
Nav saprātīgi un ilgtspējīgi tagad plēst nost no fasādēm izolāciju, jo tā neatbilst gandrīz nulles enerģijas ēkas līmenim. ES līdzfinansētiem projektiem ir uzraudzības laiks, kurā nedrīkst veikt izmaiņas būvē.
Piemēram, Valmierā neatjaunotās ēkas ir tik maz, ka nekādi nesanāks katru gadu atjaunot 3% no kopējās platības.

Aicinām norādīt vēlamo energoefektivitātes līmeni, vai to kāds nedrīkst būt.

Papildus norādām, ka Ekonomikas ministrijai pirms vai vienlaikus ar likumprojekta apstiprināšanu jāveic grozījumi Ministru kabineta noteikumos Nr. 222 “Ēku energoefektivitātes aprēķina metodes un ēku energosertifikācijas noteikumi”, nosakot, ka pārbūves gadījumā gandrīz nulles enerģijas līmenis atbilst C klases energoefektivitātes līmenim.

Priekšlikums 3.1 panta pirmo daļu izteikt šādā redakcijā:
Piedāvātā redakcija
(1) Publisko personu iestāžu īpašumā esošās ēkas atjauno vismaz līdz C klases energoefektivitātes līmenim.
	Marta Hanka (LLPA)

	3.
	Likumprojekts (grozījumi)
5. pants. 8. pantā:
	Iebildums
Panta piedāvātie nosacījumi palielinās birokrātisko slogu, nevis to samazinās.  
Jau esošajā likuma redakcijā energosertifikātam nepieciešams pievienot rekomendācijas, tāpēc nesaredzam vajadzību to dublēt ar atjaunošanas pasi, kuru saturs būs jānosaka izstrādājot jaunus Ministru kabineta noteikumus.
Tāpat nav skaidrs, kā var noteikt visa dzīves cikla siltumnīcefekta gāzu emisijas, ja nav zināms cik gadus ēka kalpos. Šāds aprēķins neko nedod, jo ir teorētisks un nav sasaistīts ar inflāciju un nav zināms, kādas tehnoloģijas tiks pielietotas nākotnē būvgružu pārstrādei.

Priekšlikums 8. pantā neiekļaut nevienu no minētajām normām.
Piedāvātā redakcija
-
	Marta Hanka (LLPA)

	4.
	Likumprojekts (grozījumi)
6. pants. "(1) Ēku energosertifikāciju, atjaunošanas pasu izveidi, viedgatavības novērtējumu un šā likuma 11. pantā minēto apkures sistēmu, ventilācijas sistēmu un gaisa kondicionēšanas sistēmu inspicēšanu veic sertificēti neatkarīgi eksperti.";
	Iebildums
Nav skaidrs, kas ir viedgatavības novērtējums. Priekšlikums nemainīt esošo likuma redakciju.
Piedāvātā redakcija
-
	Marta Hanka (LLPA)

	5.
	Likumprojekts (grozījumi)
8. pants. "13. Šā likuma 8. panta 32 daļā noteikto prasību par ēkas dzīves cikla globālās sasilšanas potenciāla norādīšanu ēkas energosertifikātā piemēro būvniecības iecerēm, kas ierosinātas no 2028. gada 1. janvāra jaunu ēku būvniecībai, kuru lietderīgā grīdas platība pārsniedz 1000 kvadrātmetrus, bet no 2030. gada 1. janvāra — visu jauno ēku būvniecībai.";
	Iebildums
Lieka prasība. Priekšlikums dzēst.
Piedāvātā redakcija
-
	Marta Hanka (LLPA)



